Държавен вестник, бр. 19, 2022 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  19
допускат само лица, запознати с устройството 
на съответната производствена линия или 
оборудване, на която ще работят.
14. Всички варели с масло и смазочни 
материали се съхраняват върху съдове за 
събиране на евентуален авариен разлив. 
В случай на авариен разлив на масло се из­
ползват материали за почистване на маслени 
разливи – дървени стърготини и/или универ­
сален абсорбент.
15. При работа с бутилки под налягане се 
спазват правилата за безопасна работа със 
съдове под налягане: 
а) бутилките под високо налягане трябва 
да са вързани за стената или да се съхраняват 
в специални за това платформи;
б) бутилките под налягане трябва да са с 
капачка и в изправено положение;
в) празните и пълните бутилки се съхра­
няват разделно.
16. При извършване на огневи работи се 
спазват правилата за безопасност и здраве 
при работа и пожарна безопасност:
а) лицето, извършващо огневи работи, тряб­
ва да притежава документ за правоспособност;
б) своевременно издаване на Акт за огневи 
работи за местата на временни огневи работи 
по време на поддръжка и/или ремонт;
в) районът на извършване на временни 
огневи работи се обезопасява по време на 
поддръжка и/или ремонт от запалвания и 
пожари;
г) осигуряват се подходящи по вид и обем 
пожарогасителни средства, които трябва да 
са стандартни и годни за употреба.
17. Осъществяват се периодични проверки 
на изправността на тръбопроводите на флуиди 
под високо налягане с цел предотвратяване 
на течове.
18. Не се допуска употребата на въздух 
под налягане за почистване на дрехи на ра­
ботещите.
19. Складирането на технологичния инстру­
мент, заготовки и резервни части (особено 
едрогабаритните) става само на определените 
и обозначени за това места, като същите се 
укрепват срещу накланяне/падане/търкулване 
и причиняване на инцидент и нараняване.
20. При дейности по или в близост до 
топилните агрегати на линиите за леене на 
метални блокове не се допуска:
а) стоенето в близост до топилните и леещи 
агрегати без предвидените специални лични 
предпазни средства за предпазване от високи 
температури и пръски разтопен метал;
б) престой около тези агрегати без кон­
кретна задача;
в) хвърлянето в пещните агрегати на праз­
ни/пълни флакони под налягане.
21. Преди работа с химични агенти ра­
ботещите се информират за правилното им 
и безопасно ползване от предоставения им 
информационен лист за безопасност.
22. При изпръскване на части от тялото 
и/или очите с химични агенти се прави про­
мивка на специално инсталирания за целта 
авариен душ за очи и цяло тяло.
23. Не се допуска ръчно пренасяне на то­
вари над 25 kg. Когато товарът е над 25 kg, 
се ползват товарна количка, мотокар, мостов 
кран или друго подемно устройство.
24. При дейности с режещи инструменти и 
металообработващи машини (стругове, фрези, 
пробивни машини, стъргални машини, маши­
ни с абразивен инструмент и др.) работещите 
с тях спазват правилата за безопасна работа 
със съответната машина, включително:
а) при работа с режещи инструменти, 
металообработващи машини и по време на 
ремонтни дейности се ползват ръкавици за 
защита от механични опасности;
б) по време на работа на машините не се 
допуска пипане с ръце по обработвания метал;
в) за преносимите ръчни инструменти 
смяната на работния инструмент става при 
изключена от електропреносната мрежа ма­
шина;
г) при рязане на стационарни машини се 
използва предпазен екран. 
д) когато твърдо тяло попадане в окото, 
веднага се прави промивка с вода и се търси 
медицинска помощ.
25. При работа в газгенераторната станция 
в леярен цех се осъществява непрекъснат кон­
трол на концентрацията на въглероден оксид 
в цеха с преносимо измервателно устройство.
26. Газовата инсталация и тръбопроводната 
система към нея се поддържат в изправност. Ре­
монтът им се осъществява след задължително 
предварително уведомяване на началника на 
съответния цех.
27. Извършват се и се документират перио­
дични проверки на изправността на газовата 
инсталация и тръбопроводната система към 
нея, включително и проверки на изправността 
на газоизвестителната инсталация.
III. Изисквания при електроподдържане 
и ремонт
28. Работещите по електрообслужването 
в предприятието са длъжни да се запознаят 
със състоянието на машинния парк, за кой­
то отговарят, включително и с устройството 
на съответната производствена линия или 
оборудване, на която ще извършват електро­
поддържане и ремонт.
29. Работата по електроподдържането и 
ремонта на технологичното и спомагателно­
то оборудване се организира и извършва в 
съответствие с изискванията на Правилника 
за безопасност и здраве при работа по елек­
трообзавеждането с напрежение до 1000 V 
(ДВ, бр. 21 от 2005 г.) и Правилника за без­